CELEX: 62015CN0314
Language: el
Date: 2015-06-26 00:00:00
Title: Υπόθεση C-314/15: Προσφυγή της 26ης Ιουνίου 2015 — Ευρωπαϊκή Επιτροπή κατά Γαλλικής Δημοκρατίας

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/39
            
         Προσφυγή της 26ης Ιουνίου 2015 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-314/15)
   (2015/C 294/50)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: O. Beynet και E. Manhaeve)
   
      Καθής: Γαλλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Γαλλική Δημοκρατία, μη έχοντας διασφαλίσει τη δευτεροβάθμια ή ισοδύναμη επεξεργασία των αστικών λυμάτων 15 οικισμών με ισοδύναμο πληθυσμού μεταξύ των 10  000 και των 15  000, για όλες τις απορρίψεις εκτός ευαίσθητων ζωνών, είτε με ισοδύναμο πληθυσμού μεταξύ των 2  000 και των 10  000, για όλες τις απορρίψεις σε γλυκά ύδατα και σε εκβολές ποταμών, παρέβη τις υποχρεώσεις που υπέχει από το άρθρο 4, παράγραφοι 1 και 3, της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (1)·
            
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσφυγή της, η Επιτροπή προσάπτει στη Γαλλία ότι δεν εφάρμοσε ορθώς, σε δεκαπέντε οικισμούς, την οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων.
   Κατά το άρθρο 4, παράγραφοι 1 και 3, της οδηγίας 91/271/ΕΟΚ, οι οικισμοί των οποίων των ισοδύναμο πληθυσμού (ι.π.) περιλαμβάνεται μεταξύ των 10  000 και των 15  000, για όλες τις απορρίψεις εκτός ευαίσθητων ζωνών, είτε μεταξύ των 2  000 και των 10  000, για όλες τις απορρίψεις σε γλυκά ύδατα και σε εκβολές ποταμών, πρέπει να έχουν αποχετευτικά δίκτυα και να υποβάλλουν τα αστικά λύματα σε δευτεροβάθμια ή ισοδύναμη επεξεργασία το αργότερο μέχρι τις 31 Δεκεμβρίου 2005.
   
      (1)  ΕΕ L 135, σ. 40.